CELEX: 32013D0091
Language: hu
Date: 2013-02-18 00:00:00
Title: 2013/91/EU: A Bizottság végrehajtási határozata ( 2013. február 18. ) a 2008/855/EK határozatnak a klasszikus sertéspestis lettországi előfordulásával összefüggő járványvédelmi intézkedésekre vonatkozóan történő módosításáról (az értesítés a C(2013) 722. számú dokumentummal történt)  EGT-vonatkozású szöveg

20.2.2013   
            
            
               HU
            
            
               Az Európai Unió Hivatalos Lapja
            
            
               L 47/72
            
         A BIZOTTSÁG VÉGREHAJTÁSI HATÁROZATA
   (2013. február 18.)
   a 2008/855/EK határozatnak a klasszikus sertéspestis lettországi előfordulásával összefüggő járványvédelmi intézkedésekre vonatkozóan történő módosításáról
   (az értesítés a C(2013) 722. számú dokumentummal történt)
   (EGT-vonatkozású szöveg)
   (2013/91/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               Az egyes tagállamokban előforduló klasszikus sertéspestissel kapcsolatos járványügyi intézkedésekről szóló, 2008. november 3-i 2008/855/EK bizottsági határozat (3) bizonyos járványügyi intézkedéseket ír elő az említett határozat mellékletében felsorolt tagállamokban, illetve régióikban előforduló klasszikus sertéspestissel kapcsolatban. A klasszikus sertéspestis tekintetében a tagállamokban, illetve azok különböző területein a járványügyi helyzet különböző. A 2008/855/EK határozat melléklete ezért három részből áll, melyek mindegyike tagállami területeket sorol fel; a különböző részekben szereplő területekre a járványügyi helyzetnek megfelelően különböző intézkedések alkalmazandók.
            
         
               (2)
            
            
               Azoknak az érintett tagállamoknak, melyeknek egyes területei szerepelnek a 2008/855/EK határozat mellékletének II. részében, biztosítaniuk kell, hogy az ezeken a területeken lévő gazdaságokból friss sertéshúst, és részben vagy teljes egészében ilyen sertések húsából készült előkészített húst és húskészítményt csak akkor szállítanak más tagállamba, ha teljesülnek bizonyos követelmények.
            
         
               (3)
            
            
               2012. november 20-án Lettország bejelentette, hogy a klasszikus sertéspestis felütötte fejét a Dagdas és Zilupes novads területén, Oroszország és Belarusz határán élő vaddisznóállományban. A vaddisznókat egy nemzeti megfigyelési program keretében ellenőrizték. Lettország november 27-én bejelentést tett továbbá arról is, hogy az említett területen található háztáji gazdaságokban is felütötte a fejét a klasszikus sertéspestis.
            
         
               (4)
            
            
               Lettország a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelv (4) szerint intézkedéseket hozott, és fertőzött területnek nyilvánította Alūksnes, Rēzeknes, Daugavpils, Balvu, Rugāju, Viļakas, Baltinavas, Kārsavas, Ciblas, Ludzas, Zilupes, Dagdas, Aglonas és Krāslavas novads területének egy részét. Ezenfelül Lettország tervet nyújtott be a Bizottsághoz a klasszikus sertéspestisnek az érintett területen történő felszámolására. A Bizottság a Lettországnak a klasszikus sertéspestisnek a vaddisznó-populációban történő felszámolására és a vaddisznók sürgősségi oltására irányuló terve jóváhagyásáról szóló, 2013. február 18-i 2013/90/EU bizottsági végrehajtási határozattal (5) jóváhagyta a tervet.
            
         
               (5)
            
            
               A Lettország által benyújtott információk alapján helyénvaló Alūksnes, Rēzeknes, Daugavpils, Balvu, Rugāju, Viļakas, Baltinavas, Kārsavas, Ciblas, Ludzas, Zilupes, Dagdas, Aglonas és Krāslavas novads érintett részeit felvenni a 2008/855/EK határozat mellékletének II. részébe.
            
         
               (6)
            
            
               A 2008/855/EK határozatot ezért ennek megfelelően módosítani kell.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2008/855/EK határozat mellékletének II. része a következő szöveggel egészül ki:
   
      „Lettország:
      
      Alūksnes novads területén Pededzes és Liepnas pagasts. Rēzeknes novads: Pušas, Mākoņkalna és Kaunatas pagasts. Daugavpils novads területén Dubnas, Višķu, Ambeļu, Biķernieku, Maļinovas, Naujenes, Tabores, Vecsalienas, Salienas, Skrudalienas, Demenes és Laucesas pagasts. Balvu novads területén Vīksnas, Kubuļu, Balvu, Bērzkalnes, Lazdulejas, Briežuciema, Vectilžas, Tilžas, Krišjāņu és Bērzpils pagasts. Rugāju novads területén Rugāju és Lazdukalna pagasts. Viļakas novads területén Žiguru, Vecumu, Kupravas, Susāju, Medņevas és Šķilbēnu pagasts. Baltinavas novads területén Baltinavas pagasts. Kārsavas novads területén Salnavas, Malnavas, Goliševas, Mērdzenes és Mežvidu pagasts. Ciblas novads területén Pušmucovas, Līdumnieku, Ciblas, Zvirgzdenes Blontu pagasts. Ludzas novads területén Ņukšu, Briģu, Isnaudas, Nirzas, Pildas, Rundēnu és Istras pagasts. Zilupes novads területén Zaļesjes, Lauderu és Pasienes pagasts. Dagdas novads területén Andzeļu, Ezernieku, Šķaunes, Svariņu, Bērziņu, Ķepovas, Asūnes, Dagdas, Konstantinovas és Andrupenes pagasts. Aglonas novads területén Kastuļinas, Grāveru, Šķeltovas és Aglonas pagasts. Krāslavas novads területén Aulejas, Kombuļu, Skaistas, Robežnieku, Indras, Piedrujas, Kalniešu, Krāslavas, Kaplavas, Ūdrīšu és Izvaltas pagasts.”
   
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2013. február 18-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 395., 1989.12.30., 13. o.
   
      (2)  HL L 224., 1990.8.18., 29. o.
   
      (3)  HL L 302., 2008.11.13., 19. o.
   
      (4)  HL L 316., 2001.12.1., 5. o.
   
      (5)  Lásd e Hivatalos Lap 70. oldalát.